Številka: 410-376/2019

Datum: 13. 5. 2020

**MESTNI SVET**

**MESTNE OBČINE PTUJ**

**ZADEVA:**

**NASLOV:**

**PRIPRAVIL:**

**PRAVNA**

**PODLAGA:**

**POROČEVALEC:**

**PRISTOJNO**

**DELOVNO TELO:**

**PREDLOG**

**SKLEPA:**

Predlog za obravnavo na 16. redni seji Mestnega sveta Mestne občine Ptuj

**Predlog Sklepa o potrditvi spremembe Letnega programa športa v Mestni občini Ptuj za leto 2020**

Oddelek za negospodarske dejavnosti

Boris Emeršič, višji svetovalec

23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19)

Zdenka Ristič, vodja Oddelka za negospodarske dejavnosti

Boris Emeršič, višji svetovalec na Oddelku za negospodarske dejavnosti

Odbor za družbene dejavnosti, Odbor za finance

Mestni svet Mestne občine Ptuj sprejme predlog Sklepa o potrditvi spremembe Letnega programa športa v Mestni občini Ptuj za leto 2020.

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo
* Letni program športa 2020
* Finančni program športa 2020
* soglasje športne zveze

Predlog

maj 2020

Na podlagi 13. člena Zakona o športu (Uradni list RS, št. 29/17 in 21/18 - ZNOrg) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_\_ seji, dne\_\_\_\_ , sprejel

**S K L E P**

**o potrditvi spremembe Letnega programa športa v Mestni občini Ptuj za leto 2020**

1. člen

Mestni svet Mestne občine Ptuj potrjuje spremenjen Letni program športa v Mestni občini Ptuj za leto 2020.

2. člen

Ta sklep prične veljati z dnem sprejema na Mestnem svetu Mestne občine Ptuj.

Številka: 410-376/2019

Datum:

---------------------------------------------------------------------------------------------------------------------------

**Obrazložitev:**

Mestna občina Ptuj določa z Letnim programom športa v Mestni občini Ptuj za leto 2020 (v nadaljevanju: Letni program športa) vsebine programov športa in investicije na področju športa, ki bodo v letu 2020 sofinancirane iz proračuna Mestne občine Ptuj.

Izvajanje nacionalnega programa na lokalni ravni za posamezno koledarsko leto določi občinski svet, po predhodnem mnenju občinske športne zveze, če ta obstaja, z letnim programom športa na lokalni ravni, ki določa programe in področja športa, ki se sofinancirajo v posameznem koledarskem letu, in obseg javnih sredstev, ki se zagotavljajo v proračunu lokalne skupnosti, pri čemer upošteva strukturo in prednostne naloge, opredeljene v nacionalnem programu.

Ne glede na prejšnjo določbo lahko občinski svet sprejme letni program športa na lokalni ravni brez predhodnega mnenja, če ga občinska športna zveza ne poda v roku enega meseca.

Podrobnejša merila za izvajanje Letnega programa športa Mestne občine Ptuj so določena v Odloku o postopku in merilih za sofinanciranje letnega programa športa v Mestni občini Ptuj.

Letni program športa v Mestni občini Ptuj za leto 2020 se spreminja zaradi razglašene epidemije COVID-19. V klubih in društvih v času epidemije COVID-19 vadba ne poteka oz. poteka v okrnjeni obliki. Sredstva na določenih postavkah so se zmanjšala, nekatera pa tudi v celoti prerazporedila in prenesla na postavko 7353 Dotacije klubom in društvom.

Mestnemu svetu predlagam, da po obravnavi sprejme predloženi Sklep o potrditvi spremembe Letnega programa športa v Mestni občini Ptuj za leto 2020.

Pripravil:

Boris Emeršič **Nuška GAJŠEK,**

**županja Mestne občine Ptuj**